Fergus ble konge av Ulster etter at hans forgjenger Eochaid Sálbuide ble drept sammen med overkonge Fachtna Fáthach av Eochu Feidlech og hans menn i slaget ved Leitir Ruad. Som konge begjærte han datteren til Eochaid Sálbuide, Ness, men hun ville kun gå med på å sove med ham om han tillot hennes syv år gamle sønn Conchobar om å bli konge for et år. Grunnen var at da ville Conchobars framtidige sønner også være sønner av en konge. Ulsters adelsmenn forsikret Fergus om at gutten ville bli konge i navnet, og Fergus gikk med på vilkåret. Med sin mors hjelp styrte Conchobar så viselig at adelen bestemte seg for at han skulle fortsette å være konge da et år var gått. Fergus forble Conchobars lojale vasall, og ble fosterfar for Conchobars eldste sønn Cormac Cond Longas og nevø Cúchulainn.